News Update: Cathie Wood ขอเวลา 5 ปี ชี้​หุ้นนวัตกรรม ARK มูลค่าต่ำเกินจริง มองการขาดทุนเป็นแค่เรื่องชั่วคราว - FINNOMENA
Cathie Wood ชี้หุ้นเทคโนโลยีในพอร์ตของ Ark มีมูลค่าต่ำเกินจริง และเชื่อมั่นว่าการขาดทุนในช่วงที่ผ่านมาเป็นเพียงแค่เรื่องชั่วคราว
18 ก.พ. 2565

Cathie Wood ชี้หุ้นเทคโนโลยีในพอร์ตของ Ark มีมูลค่าต่ำเกินจริง และเชื่อมั่นว่าการขาดทุนในช่วงที่ผ่านมาเป็นเพียงแค่เรื่องชั่วคราว
ผู้จัดการกองทุนชื่อดัง Cathie Wood ให้สัมภาษณ์กับ CNBC เมื่อวานนี้ (17 ก.พ.) ว่า Ark กำลังเผชิญการปรับตัวลงมาอย่างมีนัยสำคัญ แต่บริษัทเชื่อว่าหุ้นนวัตกรรมในพอร์ตการลงทุนถูกตีมูลค่าต่ำเกินไปเมื่อเทียบกับศักยภาพ โดยขอเวลาอีก 5 ปี ในการทำให้พอร์ตเติบโต
กองทุนเรือธง ARKK ร่วงลงแล้ว 26% นับตั้งแต่ต้นปีที่ผ่านมา หลังหุ้นที่เป็นสัดส่วนใหญ่ของพอร์ต เช่น Zoom, Teladoc Health และ Roku ร่วงแรงถึง 70% ในปีนี้ หลังแนวโน้มอัตราดอกเบี้ยที่สูงขึ้นทำให้เกิดแรงเทขายให้หุ้นเทคโนโลยี
“สิ่งที่น่ากังวลที่สุดสำหรับ Ark คือการที่นักลงทุน (ขาย) ทำให้การขาดทุน ที่เราเชื่อว่าเป็นเรื่องชั่วคราว กลายเป็นการขาดทุนถาวร” Cathie Wood กล่าว
Ark Invest ไม่ได้ลงทุนในบริษัทเทคโนโลยีขนาดใหญ่ที่เติบโตเต็มที่แต่ ARKK เลือกเดิมพันในเทคโนโลยีที่จะมาแทนที่นวัตกรรมเดิมๆ (Disruptive Technology) ตั้งแต่ DNA ระบบอัตโนมัติ หุ่นยนต์ และ AI โดยหุ้นที่ครองสัดส่วนใหญ่ในพอร์ตคือ Tesla, Exact Sciences, UiPath และ Coinbase
Cathie Wood มองว่า ตอนนี้มีนักลงทุนที่ทำตรงข้ามกับสิ่งที่พวกเขาเคยทำในช่วงปลายยุค 90 โดยพวกเขากำลังไล่ซื้อหุ้นราคาสูงในช่วงเวลาที่มีความเสี่ยงสูงจากทั้งเงินเฟ้อและอัตราดอกเบี้ย ซึ่งนั่นเหมือนการวิ่งไปสู่อดีต
แม้จะมีผลการดำเนินงานที่ไม่ดีต่อเนื่อง แต่กองทุน ARKK ของ Cathie Wood สามารถดึงดูดเงินไหลเข้าสุทธิได้มากกว่า 70 ล้านดอลลาร์ ตั้งแต่ต้นปี ตามข้อมูลจาก FactSet
Cathie Wood ยังเชื่อว่าแรงฉุดหุ้นเติบโตจากเงินเฟ้อจะสิ้นสุดลง และปัญหาต่างๆ ที่เกี่ยวข้องกับซัพพลายเชนจะทำให้ภาวะเงินฝืดจะกลับมา
อ้างอิง: https://www.cnbc.com/2022/02/17/cathie-wood-says-her-innovation-stocks-are-way-undervalued-and-recent-fund-losses-temporary.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK
ARK Invest
ARKK
Cathie Wood
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA